Daniele Bennati

Daniele Bennati (s. 24. syyskuuta 1980 Arezzo) on italialainen maantiepyöräilijä, Italian ympäriajon ja Espanjan ympäriajon pistekilpailun voittaja. Kirimiehenä tunnettu Bennati aloitti ammattilaisuransa Acqua & Sapone -tallissa vuonna 2002, jolloin hän voitti etapin Itävallan ympäriajossa. Seuraavana vuonna, Domina Vacanzea edustaessaan, hän oli paras Puolan ympäriajon kolmannella etapilla sekä toinen Italian ympäriajon 13. osuudella. Vuonna 2004 Bennati kuului Phonak-talliin. Vuodesta 2005 lähtien Bennati ajoi Lampre-joukkueessa. Debyyttivuonnaan italialaistallissa hän voitti Giro di Toscana -kilpailun, Puolan ympäriajon toisen ja neljännen etapin sekä Saksan ympäriajossa niin pistekilpailun kuin kolmannen, viidennen ja yhdeksännen osuudenkin. Hän sijoittui lisäksi toiseksi Paris-Tours -klassikossa Erik Zabelin jälkeen sekä kolmanneksi Gent-Wevelgemissä. Vuonna 2006 Bennati saavutti kymmenen voittoa, joista merkittävimpiä olivat Sveitsin ympäriajon pistekilpailun, Giro del Piemonten, Katalonian ympäriajon seitsemännen etapin sekä Puolan ympäriajon toisen ja neljännen osuuden ykköstilat. Ranskan ympäriajossa hän oli kolmannella etapilla kolmas ja kuudennella toinen. Bennati voitti vuonna 2007 pistekilpailun viidessä etappikilpailussa: Espanjan ja Sveitsin ympäriajoissa, De Pannen kolmen päivän ajossa, Vuelta a la Comunidad Valenciana -kilpailussa sekä Välimeren ajossa. Espanjan ympäriajossa hän voitti ensimmäisen, 17. ja 21. etapin sekä ajoi johtajan kultaisessa paidassa kilpailun toisella osuudella. Ranskan ympäriajossa hän sijoittui viidennellä osuudella kolmanneksi sekä voitti kilpailun 17. etapin oltuaan loppukirissä paras neljän ajajan kärkiryhmästä. Hän voitti myös kilpailun viimeisen, 20. osuuden massakirin jälkeen Champs- Élysées'llä. Kausilla 2008–2010 Bennati edusti Liquigas-tallia. Hän voitti 2008 Tour de Romandien päätösetapin ja pistekilpailun. Italian ympäriajossa hän voitti pistekilpailun sekä kolmannen, yhdeksännen ja 12:nnen etapin massakirin jälkeen. Espanjan ympäriajossa hän voitti neljännen osuuden. Hän voitti 2009 Sardinian ympäriajon sekä seuraavana vuonna Toscanan ympäriajon ja etapin Tirreno–Adriaticossa. Vuonna 2011 Bennati edusti luxemburgilaista Team Leopard-Trekiä. Hän sijoittui toiseksi Gent–Wevelgem-klassikossa ja voitti 20. etapin Espanjan ympäriajossa. Kaudella 2012 hän kilpaili RadioShack-Nissan- Trek-joukkueessa. Espanjan ympäriajossa hän voitti 18. etapin. Kausilla 2013–2016 hän edusti Tinkoff-tallia ja viimeisinä ammattilaisvuosinaan 2017–2019 Movistar Teamia. == Saavutuksia == ;2002 :Itävallan ympäriajo, 1 b -etapin voittaja :Regio Tour International, 5. etapin voitto ;2003 :Puolan ympäriajo, 3. etapin voitto :Välimeren ajo, 5. etapin voitto :Italian ympäriajo, 13. etapilla toinen ;2005 :Giro di Toscana, voitto :Saksan ympäriajo, pistekilpailun sekä 3., 5. ja 9. etapin voitto :Puolan ympäriajo, 2. ja 4. etapin voitto :Pariisi–Tours, toinen :Giro di Romagna, toinen :Gent–Wevelgem, kolmas :GP Ouest-France, neljäs ;2006 :Giro del Piemonte, voitto :Marco Pantani Memorial, voitto :GP Citta' Di Misano Adriatico - Integra Sport, voitto :GP Industria & Commercio di Prato, voitto :Sveitsin ympäriajo, pistekilpailun voitto :Puolan ympäriajo, 2. ja 4. etapin voitto :Katalonian ympäriajo, 7. etapin voitto :Vuelta Ciclista a la Communidad Valenciana, 5. etapin voitto :Giro del Trentino, 4. etapin voitto :Ranskan ympäriajo, 6. etapilla toinen, 3. etapilla kolmas ;2007 :Espanjan ympäriajo, pistekilpailun sekä 1., 17. ja 21. etapin voitto, 5. ja 12. etapilla toinen :Sveitsin ympäriajo, pistekilpailun voitto :Ranskan ympäriajo, 17. ja 20. etapin voitto, 5. etapilla kolmas :Vuelta Ciclista a la Communidad Valenciana, pistekilpailun sekä 1., 3. ja 5. etapin voitto :Välimeren ajo, pistekilpailun ja 2. etapin voitto :De Pannen kolmen päivän ajo, pistekilpailun ja 2. etapin voitto ;2008 :Giro del Piemonte, voitto :Tour de Romandie, pistekilpailun ja 5. etapin voitto :Italian ympäriajo, pistekilpailun sekä 3., 9. ja 12. etapin voitto, 13. etapilla toinen, 4. ja 17. etapilla kolmas :Eneco Tour, 3. etapin voitto :Espanjan ympäriajo, 4. etapin voitto, 3. etapilla toinen ;2009 :Trofeo Inca, voitto :Giro della Provincia di Grosseto, 1. etapin voitto :Sardinian ympäriajo, kokonaiskilpailun ja 4. etapin voitto :Milano–San Remo, kuudes :Espanjan ympäriajo, 21. etapilla toinen, 5., 6. ja 16. etapilla kolmas ;2010 :Giro di Toscana, voitto :Omanin ympäriajo, etapin 2 voitto :Tirreno–Adriatico, etapin 3 voitto :Milano–San Remo, viides :Espanjan ympäriajo, 6. etapilla toinen, 13. etapilla kolmas ;2011 :Gent–Wevelgem, toinen :Circuit de la Sarthe, 1., 3. (aika-ajo) ja 5. etapin sekä pistekilpailun voitto :Itävallan ympäriajo, etapin 8 voitto :Tour de Wallonie, 3. etapin voitto :Tanskan ympäriajo, kokonaiskilpailussa toinen :Espanjan ympäriajo, 20. etapin voitto, 21. etapilla toinen, 12. ja 16. etapilla kolmas :MM-kilpailut, maantieajossa neljästoista ;2012 :Gent–Wevelgem, kuudes :Italian ympäriajo, 5. etapilla kolmas :Espanjan ympäriajo, 18. etapin voitto, 5. etapilla toinen, 10. etapilla kolmas ;2013 :Ranskan ympäriajo, 7. etapilla kolmas :GP Ouest-France, viides ;2015 :Gran Premio Industria e Commercio di Prato, voitto ;2016 :Vuelta a Andalucía, 1. etapin voitto :Tanskan ympäriajo, 1. etapin voitto :Espanjan ympäriajo, 7. ja 21. etapilla toinen :Giro della Toscana, kokonaiskilpailun voitto :Gran Piemonte, kolmas ==Lähteet== *Daniele Bennati Trap-Friis -tietokannassa *Cycling Archives -tietokannassa ==Aiheesta muualla== Virallinen kotisivu Luokka:Italialaiset maantiepyöräilijät Luokka:Vuonna 1980 syntyneet Luokka:Elävät henkilöt